གཞན་ཡང་མིག་སྔར་བོད་དུ་རྒྱ་ཁྱབ་ངང་བེད་སྤྱོད་གཏོང་བའི་ཚིག་མཛོདརྒྱ་བོད་ཤན་སྦྱར་ཐ་སྙད་གསར་བསྒྲིགསཔར་སྐྲུན་བྱས་ནས་ལོ་འགའ་སོང་བ་དང་།དེའི་རིང་ཐ་སྙད་གསར་པ་སྟོང་ཕྲག་ཁ་ཤས་ཐོན་པས་ཚིག་མཛོད་དེས་བེད་སྤྱོད་གཏོང་མཁན་གྱི་དགོས་མཁོ་རྦད་དེ་སྐོང་ཐུབ་ཀྱི་མེད་པ་རེད།ང་ཚོས་ཐ་སྙད་གསར་པའི་རྒྱ་བོད་ཤན་སྦྱར་ཚིག་མཛོད་གསར་པ་པར་སྐྲུན་བྱ་རྒྱུར་གྲ་སྒྲིག་བྱེད་བཞིན་ཡོད།ཚིག་མཛོད་གསར་པའི་ནང་ཉེ་བའི་ལོ་ཤས་རིང་ཐོན་པའི་ཐ་སྙད་གསར་པ་རྒྱ་ཁྱབ་ངང་ཚུད་ཐུབ་པ་མ་ཟད།སྐབས་དོན་ཆབ་སྲིད་རིགས་ཀྱི་ཐ་སྙད་ཀྱི་རྒྱུན་གཏན་སྤྱོད་སྟངས་སམ་ཡང་ན་དྲ་ཐོག་གི་ཐ་སྙད་གསར་པ་ཚང་མ་མཚོན་ཐུབ་པ་བྱ་རྒྱུའི་རེ་བ་ཡོད།སླད་ཕྱིན་ང་ཚོས་ཟླ་རེར་ཡོངས་བསྒྲགས་ཐེངས་རེ་བྱེད་པའི་རྒྱུན་རྣམ་ཅན་གྱི་ལས་དོན་དེ་ཡག་པོ་བསྒྲུབ་རྒྱུའི་བརྩོན་ལེན་བྱ་རྒྱུ་ཡིནཞེས་ཡེ་བཟང་གིས་བཤད་པ་རེད།